Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының Әкімшілік құқық бұзушылық туралы кодексіне байланыс мәселелері бойынша өзгерістер мен толықтырулар енгізу туралы**

1-бап. 2014 жылғы 5 шілдедегі № 235-V ҚРЗ Қазақстан Республикасының Әкімшілік құқық бұзушылық туралы кодексіне мынадай өзгерістер мен толықтырулар енгізілсін:

1) 637-бапта:

бірінші бөлікте:

4), 7), 8) және 12) тармақшалар алып тасталсын;

бірінші абзац мынадай мазмұндағы 17) тармақшамен толықтырылсын:

«17) байланыс операторларының байланыс қызметтерін көрсету қағидаларын бұзуы –»;

екінші абзацтағы «жүз» деген сөздер «мың» деген сөзбен ауыстырылсын;

бірінші бөлікте:

мынадай мазмұндағы екінші абзацпен толықтырылсын:

«екінші бөліктің екінші абзацындағы «екі жүз» деген сөз «бір мың бес жүз» деген сөздермен ауыстырылсын;»;

мынадай мазмұндағы 14 және 15-бөліктермен толықтырылсын:

«14. Пайдаланушыларға сапасы бойынша стандарттарға, техникалық нормаларға және байланыс қызметтерінің сапа көрсеткіштеріне сәйкес келмейтін байланыс қызметтерін көрсету –

жеке тұлғаларға – он, лауазымды адамдарға, шағын кәсіпкерлік субъектілеріне – жиырма, орта кәсіпкерлік субъектілеріне – қырық, ірі кәсіпкерлік субъектілеріне мың айлық есептік көрсеткіш мөлшерінде айыппұл салуға әкеп соғады.

15. Осы баптың он төртінші бөлігінде көзделген, әкімшілік жаза қолданылғаннан кейін бір жыл ішінде қайталап жасалған іс-әрекеттер –

жеке тұлғаларға – жиырма, лауазымды адамдарға, шағын кәсіпкерлік субъектілеріне – қырық, орта кәсіпкерлік субъектілеріне – сексен, ірі кәсіпкерлік субъектілеріне бір мың бес жүз айлық есептік көрсеткіш мөлшерінде айыппұл салуға әкеп соғады.»;

2) 692-баптың бірінші бөлігі мынадай редакцияда жазылсын:

«1. Ақпараттандыру және байланыс саласындағы уәкілетті орган осы Кодекстің 164, 250, [464](https://adilet.zan.kz/kaz/docs/K1400000235#z464), [637](https://adilet.zan.kz/kaz/docs/K1400000235#z637) (бірінші, екінші, үшінші, төртінші, бесінші, алтыншы, жетінші, он бірінші, он екінші, он төртінші және он бесінші бөліктерінде), [638](https://adilet.zan.kz/kaz/docs/K1400000235#z638) (бірінші бөлігінде)-баптарында көзделген әкімшілік құқық бұзушылық туралы істерді қарайды.».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**